
DR.30.10.2003 35 

 

  

 

akan terus kekal terutama persaingan daripada negara yang mempunyai kos rendah yang 
akan menghakis kekuatan kita dalam bidang tradisional. 

Sektor swasta perlu meneroka pasaran baru.  Ini memerlukan perubahan minda 
daripada selesa dengan pasaran tradisional kepada bersedia menjadikan dunia sebagai 
pasaran.   

Kita jangan sesekali lupa bahawa perpaduan nasional adalah aset terpenting, 
bahkan ia merupakan satu-satunya aset yang membolehkan kita menikmati aset lain yang 
dikurniakan oleh Allah S.W.T kepada bumi bertuah ini.  Perpaduan nasional dalam negara 
yang mempunyai penduduk berbilang etnik dan berbilang agama hanya akan dapat 
dikekalkan dan diperkukuh sekiranya wujud sifat persefahaman yang tinggi, sanggup 
bertolak-ansur dan saling hormati-menghormati di kalangan rakyat pelbagai bangsa dan 
agama.  Kita telah menyaksikan berapa banyak masyarakat berbilang etnik lain yang 
mengalami kegagalan kerana masing-masing kaum mengutamakan kepentingan diri 
daripada kepentingan negara.  Jika kita tidak berhati-hati dan berjaga, kita juga akan gagal 
dan hancur. 

Kita telah berusaha secara berterusan dengan tidak mengenal penat lelah untuk 
mengukuhkan perpaduan nasional dan mengambil langkah tegas untuk membendung 
kecenderungan yang akan menghalang kepentingan negara.  Janganlah sesiapa 
berpandangan sempit dan menuduh kerajaan cuba menghapuskan budaya dan bahasa 
mana-mana kaum.  Sesungguhnya di Malaysia sahaja yang kepentingan semua kaum 
dipelihara dan dibiayai oleh kerajaan. 

Kita perlu bersedia untuk menghadapi sebarang cabaran yang mendatang.  Pihak 
kerajaan akan menyediakan kepimpinan dan sumber yang diperlukan.  Ia akan 
mengendalikan perundingan yang intensif dalam merangka strategi untuk menghadapi 
cabaran baru yang muncul atau sebelum ia timbul.  Rakyat pula mestilah bersatu dan 
menyokong sepenuhnya semua langkah yang dilaksanakan oleh kerajaan.   

Bagi saya, sepanjang tempoh saya menjadi Perdana Menteri adalah satu 
pengalaman yang menyenangkan melihat rakyat Malaysia bersatu hati dalam menghadapi 
krisis…  [Tepuk]  Ciri rakyat Malaysia yang unik ini mesti dipertahankan dalam apa jua 
keadaan sekalipun dan tidak boleh dikorbankan untuk golongan berkepentingan sendiri dan 
berkepentingan politik.   

Sempena pengunduran saya dari jawatan tertinggi kerajaan, saya menyeru semua 
rakyat Malaysia agar bangkit untuk menghadapi sebarang cabaran yang mendatang dan 
memikul tanggungjawab sebagai rakyat Malaysia.  Jika kita melaksanakannya, maka tidak 
ada sebab mengapa kita tidak dapat terus mengecap kejayaan dan menjadi negara yang 
ingin dicontohi oleh dunia.   

Malaysia Boleh! 

Tuan Yang di-Pertua, saya mohon mencadangkan.  [Tepuk] 

Menteri Perumahan dan Kerajaan Tempatan [Dato’ Seri Ong Ka Ting]:  Tuan 
Yang di-Pertua, saya mohon menyokong. 

Tuan Yang di-Pertua:  Ahli-ahli Yang Berhormat, saya telah mendapat 
permintaan ramai daripada Yang Berhormat-Yang Berhormat untuk bergambar bersama-
sama dengan Yang Berhormat Perdana Menteri selepas sahaja pembentangan Kajian 
Separuh Penggal Rancangan Malaysia Kelapan ini.   

Oleh yang demikian, saya menjemput Ahli-ahli Yang Berhormat turun ke Dewan 
Bankuasi untuk bergambar bersama-sama.   

Sekarang saya menangguhkan Mesyuarat hingga jam 2.30 petang. 

Mesyuarat ditempohkan pada pukul 1.10 petang 

  

 



akan terus kekal terutama persaingan daripada negara yang mempunyai kos rendah yang akan menghakis kekuatan kita dalam bidang tradisional. Sektor swasta perlu meneroka pasaran baru. Ini memerlukan perubahan minda daripada selesa dengan pasaran tradisional kepada bersedia menjadikan dunia sebagai pasaran. Kita jangan sesekali lupa bahawa perpaduan nasional adalah aset terpenting, bahkan ia merupakan satu-satunya aset yang membolehkan kita menikmati aset lain yang dikurniakan oleh Allah S.W.T kepada bumi bertuah ini. Perpaduan nasional dalam negara yang mempunyai penduduk berbilang etnik dan berbilang agama hanya akan dapat dikekalkan dan diperkukuh sekiranya wujud sifat persefahaman yang tinggi, sanggup bertolak-ansur dan saling hormati-menghormati di kalangan rakyat pelbagai bangsa dan agama. Kita telah menyaksikan berapa banyak masyarakat berbilang etnik lain yang mengalami kegagalan kerana masing-masing kaum mengutamakan kepentingan diri daripada kepentingan negara. Jika kita tidak berhati-hati dan berjaga, kita juga akan gagal dan hancur. Kita telah berusaha secara berterusan dengan tidak mengenal penat lelah untuk mengukuhkan perpaduan nasional dan mengambil langkah tegas untuk membendung kecenderungan yang akan menghalang kepentingan negara. Janganlah sesiapa berpandangan sempit dan menuduh kerajaan cuba menghapuskan budaya dan bahasa mana-mana kaum. Sesungguhnya di Malaysia sahaja yang kepentingan semua kaum dipelihara dan dibiayai oleh kerajaan. Kita perlu bersedia untuk menghadapi sebarang cabaran yang mendatang. Pihak kerajaan akan menyediakan kepimpinan dan sumber yang diperlukan. Ia akan mengendalikan perundingan yang intensif dalam merangka strategi untuk menghadapi cabaran baru yang muncul atau sebelum ia timbul. Rakyat pula mestilah bersatu dan menyokong sepenuhnya semua langkah yang dilaksanakan oleh kerajaan. Bagi saya, sepanjang tempoh saya menjadi Perdana Menteri adalah satu pengalaman yang menyenangkan melihat rakyat Malaysia bersatu hati dalam menghadapi krisis... [Tepuk] Ciri rakyat Malaysia yang unik ini mesti dipertahankan dalam apa jua keadaan sekalipun dan tidak boleh dikorbankan untuk golongan berkepentingan sendiri dan berkepentingan politik. Sempena pengunduran saya dari jawatan tertinggi kerajaan, saya menyeru semua rakyat Malaysia agar bangkit untuk menghadapi sebarang cabaran yang mendatang dan memikul tanggungjawab sebagai rakyat Malaysia. Jika kita melaksanakannya, maka tidak ada sebab mengapa kita tidak dapat terus mengecap kejayaan dan menjadi negara yang ingin dicontohi oleh dunia. Malaysia Boleh!. Tuan Yang di-Pertua, saya mohon mencadangkan. [Tepuk]. Menteri Perumahan dan Kerajaan Tempatan [Dato' Seri Ong Ka Ting]: Tuan Yang di-Pertua, saya mohon menyokong. Tuan Yang di-Pertua: Ahli-ahli Yang Berhormat, saya telah mendapat permintaan ramai daripada Yang Berhormat-Yang Berhormat untuk bergambar bersama- sama dengan Yang Berhormat Perdana Menteri selepas sahaja pembentangan Kajian Separuh Penggal Rancangan Malaysia Kelapan ini. Oleh yang demikian, saya menjemput Ahli-ahli Yang Berhormat turun ke Dewan Bankuasi untuk bergambar bersama-sama. Sekarang saya menangguhkan Mesyuarat hingga jam 2.30 petang. Mesyuarat ditempohkan pada pukul 1.10 petang.